CELEX: 52021DP0031
Language: et
Date: 2021-02-09 00:00:00
Title: Euroopa Parlamendi 9. veebruari 2021. aasta otsus Euroopa Keskpanga ettepaneku kohta nimetada ametisse Euroopa Keskpanga järelevalvenõukogu aseesimees (N9-0080/2020 – C9-0425/2020 – 2020/0910(NLE))

17.11.2021   
            
            
               ET
            
            
               Euroopa Liidu Teataja
            
            
               C 465/172
            
         
      P9_TA(2021)0031
      Euroopa Keskpanga järelevalvenõukogu aseesimehe ametisse nimetamine
      Euroopa Parlamendi 9. veebruari 2021. aasta otsus Euroopa Keskpanga ettepaneku kohta nimetada ametisse Euroopa Keskpanga järelevalvenõukogu aseesimees (N9-0080/2020 – C9-0425/2020 – 2020/0910(NLE))
      (Nõusolek)
      (2021/C 465/19)
      
         Euroopa Parlament,
      
                  —
               
               
                  võttes arvesse Euroopa Keskpanga 18. detsembri 2020. aasta ettepanekut nimetada ametisse Euroopa Keskpanga järelevalvenõukogu aseesimees (C9-0425/2020),
               
            
                  —
               
               
                  võttes arvesse nõukogu 15. oktoobri 2013. aasta määruse (EL) nr 1024/2013 (millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga) artikli 26 lõiget 3 (1),
               
            
                  —
               
               
                  võttes arvesse Euroopa Parlamendi ja Euroopa Keskpanga institutsioonidevahelist kokkulepet demokraatliku vastutuse ja järelevalve teostamise praktilise korra kohta seoses EKP-le ühtse järelevalvemehhanismi raames antud ülesannete täitmisega (2),
               
            
                  —
               
               
                  võttes arvesse oma 14. märtsi 2019. aasta resolutsiooni soolise tasakaalu kohta kandidaatide esitamisel ELi majandus- ja rahandusalastele ametikohtadele (3),
               
            
                  —
               
               
                  võttes arvesse oma 24. novembri 2020. aasta otsust, mis käsitleb nõukogu soovitust Euroopa Keskpanga juhatuse liikme ametisse nimetamise kohta (4),
               
            
                  —
               
               
                  võttes arvesse kodukorra artiklit 131,
               
            
                  —
               
               
                  võttes arvesse majandus- ja rahanduskomisjoni raportit (A9-0007/2021),
               
            
                  A.
               
               
                  arvestades, et nõukogu määruse (EL) nr 1024/2013 artikli 26 lõikes 3 on sätestatud, et Euroopa Keskpank (EKP) esitab järelevalvenõukogu aseesimehe ametisse nimetamist käsitleva ettepaneku Euroopa Parlamendile heakskiidu saamiseks;
               
            
                  B.
               
               
                  arvestades, et järelevalvenõukogu aseesimees valitakse EKP juhatuse liikmete hulgast;
               
            
                  C.
               
               
                  arvestades, et nõukogu määruse (EL) nr 1024/2013 artikli 26 lõikes 2 on sätestatud, et järelevalvenõukogu liikmete ametisse nimetamisel kõnealuse määruse kohaselt järgitakse soolise tasakaalu, kogemuste ja kvalifikatsiooni põhimõtet;
               
            
                  D.
               
               
                  arvestades, et vastavalt Euroopa Liidu toimimise lepingu artikli 283 lõikele 2 nimetas Euroopa Ülemkogu 10. detsembril 2020 (5) Frank Eldersoni EKP juhatuse liikmeks kaheksa-aastaseks ametiajaks alates 15. detsembrist 2020;
               
            
                  E.
               
               
                  arvestades, et EKP esitas oma 18. detsembri 2020. aasta kirjas parlamendile ettepaneku nimetada Frank Elderson viieaastaseks ametiajaks EKP järelevalvenõukogu aseesimeheks;
               
            
                  F.
               
               
                  arvestades, et seejärel hindas parlamendi majandus- ja rahanduskomisjon esitatud kandidaadi sobivust, pidades eelkõige silmas nõukogu määruse (EL) nr 1024/2013 artikli 26 lõigetes 2 ja 3 sätestatud nõudeid;
               
            
                  G.
               
               
                  arvestades, et 25. jaanuaril 2021. aastal korraldas majandus- ja rahanduskomisjon kandidaadi kuulamise, kus kandidaat esines avasõnavõtuga ja vastas seejärel komisjoni liikmete küsimustele;
               
            
                  H.
               
               
                  arvestades, et kõik ELi ja liikmesriikide institutsioonid ja organid peaksid rakendama soolise tasakaalu tagamiseks konkreetseid meetmeid;
               
            
                  I.
               
               
                  arvestades, et EKP juhatusse kuulub praegu neli meest ja kaks naist, kellest üks on president;
               
            
               
                  1.
               
               
                  annab nõusoleku Frank Eldersoni nimetamiseks Euroopa Keskpanga järelevalvenõukogu aseesimeheks;
               
            
               
                  2.
               
               
                  teeb presidendile ülesandeks edastada käesolev otsus nõukogule, komisjonile, Euroopa Keskpangale ning liikmesriikide valitsustele.
               
            
         (1)  ELT L 287, 29.10.2013, lk 63.
      
         (2)  ELT L 320, 30.11.2013, lk 1.
      
         (3)  ELT C 23, 21.1.2021, lk 105.
      
         (4)  Vastuvõetud tekstid, P9_TA(2020)0311.
      
         (5)  ELT L 420, 14.12.2020, lk 22.